<classify> Akizungumza wakati wa uzinduzi wa Awamu ya Pili ya Kampeni ya Wazazi Nipendeni iliyofanyika katika viwanja vya Mwembeyanga Dar es Salaam mwishoni mwa wiki, mwanamuziki nyota nchini, Amani Temba Mheshimiwa Temba alisema wakati wa jamii kubadilika umewadia.Mheshimiwa Temba na Said Juma maarufu Chege Chigunda ni wasanii wanaounda Kundi la TMK Family lililokuwapo kwenye uzinduzi huo uliopambwa na burudani iza kuvutia.Tubadilike, jamii ibadilike na kufanya uamuzi sahihi hasa linapokuja suala la uzazi salama na mapambano dhidi ya maradhi mbalimbali kama vile malaria. Mimi nimefurahi sana kushirikishwa katika tamasha hili lenye malengo mazuri na muhimu katika kusaidia jamii yetu. Ninaamini kuwa kupitia kampeni ya Wazazi Nipendeni, Watanzania mijini na vijijini wataelewa umuhimu wa uzazi salama, alisema Mheshimiwa Temba.Aliwaomba wananchi kuipokea kampeni hiyo na kutoa ushirikiano kwa wadau wote hasa watakapoanza ziara kutembelea mikoa mbalimbalii nchini. Kwa upande wake, Chege alisema suala la kupanga uzazi salama ni kupima Virusi Vya Ukimwi VVU katika maisha ya sasa si la kusubiri tena, bali ni la kuanza mara moja.Hakuna sababu ya kusubiri tamasha au kampeni kama hii. Ninawahimiza Watanzania wenzangu na kuwaambia kuwa kila mtu ajipe jukumu la kutembelea vituo vya afya vilivyopo karibu na anakoishi. Afya yako ni muhimu kwa maendeleo ya taifa na ubora wa kizazi kijacho, alisema Chege, mmoja wa wasanii wanaokubalika miongoni mwa vijana nchini.Mdau wa muziki wa muda mrefu nchini, Said Fela, alisema kampeni ya Wazazi Nipendeni inatoa fursa kwa wananchi kufahamu vyema masuala ya uzazi wa mpango na kupima afya zao.Akizungumzia kampeni hiyo, Meneja Mradi huo, Waziri Nyoni, alisema Shirika la Misaada ya Maendeleo la Marekani USAID inasimamia kampeni hiyo kwa lengo la kuwahamasisha Watanzania kushiriki katika kupanga uzazi.Sasa tumezindua kampeni hii kwa mara ya pili na kwa kushirikiana na wasanii, tutahakikisha elimu ya uzazi salama inawafikia wananchi wengi iwezekanavyo jijini hapa na mikoa yote, alisema Nyoni. Kampeni hiyo ilizinduliwa Ijumaa iliyopita kwa tamasha kubwa la muziki lililoambatana na ushauri wa kiafya na upimaji maradhi mbalimbali.  <topic>: MICHEZO 